Асен Босев
Книгата-птица

chitanka.info

Книга си имам —

тя птица била!

Чудните страници

като разтворя,

книгата-птица

разперва крила

и ме понася

далече в простора!

Прелестни гледки

разкрива пред мен:

хора, заводи,

строежи, градини…

С книгата-птица

летя устремен

волно през моите

детски години!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.